I Stenum lidt udenfor Brønderslev skete der for ni uger siden en mindre sensation. 13 hundehvalpe kom til verden. Det er Kirsten Bundgaards gravhund, Jenka, som er mor til de små pelsede dyr. -	Jeg var godt nok temmelig chokeret, siger hun. -	Det er jo nærmest to kuld på én gang – det havde vi ikke lige regnet med. Aldrig oplevet noget lignende Kirsten Bundgaard har haft gravhunde i 43 år, og hun har aldrig oplevet eller hørt om noget lignende. Det gav også grund til bekymring, for Jenka lignede en hund, der havde slugt en håndbold, og det var heller ikke sikkert, at hvalpene ville overleve. -	Jeg var bange for, at der var mange af dem, der ville være dødsfødte, og at de andre ville være så små, at vi ikke ville kunne holde liv i dem, siger Kirsten Bundgaard. Derfor skulle der tages et røntgenbillede på Dyreklinikken i Løkken, inden hvalpene kom til verden ved hjælp af kejsersnit. -	Det er sjældent, at vi får alle sammen ud i live, og der ikke er fejl på dem, siger Ditte Marie Larsen, der er dyrlæge ved Dyreklinikken Løkken, som heller aldrig har oplevet noget lignende. -	Fantastisk at opleve Under røntgenfotograferingen på Dyreklinikken Løkken blev der talt højt, indtil man nåede 13 hvalpe i Jenkas mave. Selvom det i starten skræmte Kirsten Bundgaard, så bliver hun aldrig træt af et nyt kuld hvalpe. -	Nu, hvor de er kommet i den her alder, hvor de leger og hygger sig, og man kan se de trives, altså det er jo helt fantastisk at opleve, siger hun. Verdensrekorden for flest fødte hvalpe på en gang på tværs af alle hunderacer ved kejsersnit er 24 hundehvalpe.

Opsummering:
Ifølge Dansk Kennelklub blev der for ni uger siden født et rekordstort kuld hundehvalpe i Stenum. TV2 Nord har været forbi at besøge ejerne, som var lettere chokerede, da de fandt ud af, hvor mange hundehvalpe de stod til at få.